Mor Olsbu etter sølvet: – Vi er helt fra oss av begeistring
– Det var veldig rørende og spennende. Vi er helt fra oss av begeistring, sier Helga på telefon til VG rundt 13:45. En halvtimes tid etter at datteren Marte Olsbu gikk karrierens beste løp og tok OL-sølv bak Laura Dahlmeier. – Jeg vet ikke om det har gått opp for meg. Det er høydepunktet i karrieren hennes, sier Helga. SE OGSÅ: Få eksklusive OL-saker på VG+ Hun var på vei til Froland i Aust-Agder hvor løpet ble sendt på storskjerm. Da medaljen var i boks ble familien ringt og fikk beskjed om å komme og ta del i feiringen. – I Jomås har de stelt i stand fest for Marte. Vi må opp og se festen. Det er utrolig, sier Olsbu. – Det er sikkert full baluba der nå. For min del blir det en rolig kveld. Jeg begynner å bli sliten. Det har vært mye følelser, mye glede. Kanskje feirer jeg med et kakestykke etterpå. Det hadde vært veldig hyggelig. Jeg skal kose meg i kveld og nyte dette, sier Marte Olsbu til VG etter pressekonferansen.Fra før har Marte Olsbu tre tredjeplasser i verdenscupen. Lørdagens konkurranse var hennes første i OL-sammenheng. – Vi hadde en god følelse. Det blir hvert fall topp ti, tenkte jeg. Tenk at det blir sølv til slutt. Kan det bli bedre, jubler Helga Olsbu. TEST DETTE: Få OL-nyheter rett i innboksen din på Facebook Olsbu gikk ankeretappen da Norge vant stafetten under VM i Holmenkollen. Det var hennes største øyeblikk før lørdag. – Det står så respekt av det hun gjør. Det er WOW-faktor. Det er noe du kan fortelle barna og barnebarna dine. Det er så stort at man ikke kan sette seg inn i det, sier en rørt Ingrid Landmark Tandrevold til VG.– Det var veldig kjekt for skiskytterjentene etter å ha hatt litt stang ut i det siste. Marte har tidligere vist at hun så absolutt er med der oppe, og det er gøy å se at hun fikk det til da det virkelig gjaldt, sier Tora Berger til VG. ALT OM OL: Sjekk VGs OL-studio På spørsmål om hvor imponerende løpet til Olsbu var, med tanke på de tøffe vindforholdene, svarer den tidligere olympiske mesteren på mixed-stafett og 15 kilometer følgende: – Man må være bestemt og tørre å ta litt sjanser på standplass når det er såpass tunge forhold. Det virket kjempebra for Marte i dag. Det var et veldig bra gjennomført og godt løp. Det lover bra for resten av mesterskapet. Berger mener også det gjør noe med selvtilliten å få en tidlig medalje i et OL. – Nå har hun fått medalje og det blir nok lettere å senke skuldrene. Det var det hvert fall for min del. Det er en god følelse å få til et godt førsteløp i et mesterskap, sier Berger. PS! OL i Pyeongchang ser du på TVNorge, Eurosport Norge og Eurosport Player fra 9. februar. Rettighetshaver Discovery og VG har et redaksjonelt samarbeid.
Mamma Helga var i gledesrus etter at Marte Olsbu (27) tok OL-sølv på sprinten i Pyeongchang.